Det blev en anderledes eftermiddag for de tilskuere, der var vidne til en sprængning af en gammel silo, tæt på havnen i Vordingborg.

Den tonstunge bygning væltede nemlig den forkerte vej, og dele af toppen ramte et kulturhus og bibliotek.

Heldigvis er der foreløbigt ingen tilskadekommende, siger Ove Christoffersen, vagtchef hos Vordingborg Politi.

- Der har været brandfolk og politi inde i de ramte bygninger, og der var heldigvis ingen personer derinde i forvejen. Så umiddelbart er der ingen personskade, siger han.